|  |  |
| --- | --- |
| Nordland Fylkeskommune v/Ketil Olsen |  |

|  |  |  |  |  |  |
| --- | --- | --- | --- | --- | --- |
| Deres ref. | Vår ref.  2015/1626-0 | Dato:  15.02.2016 | Saksbehandler:  Renée Normann | Epost:  norren@gildeskal.kommune.no | Telefon  75 76 07 82 |

**Uttalelse Gildeskål kommune - Søknad Gigante Offshore AS - Lokalitet Sørfugløy**

Det vises til oversendelsesskriv, mottatt den 23.10.2015. Søknaden har vært ute til offentlig innsyn og behandlet i Plan- og eiendomsutvalget. Kopi av kunngjøring i AN, MA og Lysningsbladet er sendt dere direkte fra Gigante Offshore AS.

Det er kommet inn merknader til søknaden fra Naturvernforbundet Nordland, Nordland fylkes fiskarlag, Norsk ornitologisk forening (avd Sør Salten), Norwegian ornithological society og Sørfugløy velforening + grunneierlag. Uttalelsene følger som vedlegg.

Gildeskål kommune ved Plan og eiendomsutvalget viser til saksutredninga og anbefaler at Gigante Offshore AS tildeles lokalitet i A23 som omsøkt.

Fylkesmannen bes foreta en ny kartlegging av lundekolonien og gytefeltene i området.

Området er regulert til havbruk, og var fra kommunen tiltenkt for forsøk og utprøving av ny teknologi. Da geografien i området ikke er egnet for normal drift. Samt at området er et konfliktområde i forhold til fiskeri, lundekoloni, gyteområde for torsk. Derfor ønskes forsøket tidsbegrenset slik at det på sikt ikke blir et fast produksjonsanlegg. Det vil frata andre muligheten til å benytte området til utprøving av ny teknologi. Det ønskes strengere krav til oppfølging av belastningen på området. I og med at dette er et utprøvingsfelt.

Plan og eiendomsutvalget vil samtidig oppfordre til at det gjøres grundige undersøkelser av havbunnen over et større område, også oppvekst – og beiteområdene i og i nærheten av anlegget før det gis tillatelse. Dette for å ha en referanse til senere MOM-undersøkelser dersom det gis tillatelse.

Plan- og eiendomsutvalgets møteprotokoll vil ettersendes.

Med hilsen

Renée Normann   
Arealplanlegger

|  |  |
| --- | --- |
| Vedlegg | |
| 1 | Naturvernforbundet Nordland |
| 2 | Nordland fylkes fiskarlag |
| 3 | Norsk Ornitologisk Forening, avd. Sør-Salten Lokallag |
| 4 | Norwegian ornithological society |
| 5 | Sørfugløy velforening og Sørfugløy grunneierlag |
| 6 | Saksfremlegg 12-2-2016 |

|  |  |
| --- | --- |
| Kopi til: | |
| Gigante - Kjell Lorentsen |  |
| Michael Svendsen |  |
| Norsk ornitologisk forening |  |
| Nordland Fylkes fiskarlag |  |
| Norsk Ornitologiske Forening, avd. Sør-Salten Lokallag |  |
| Sørfugløy grunneierlag v/Anne Lise Ingebrigtsen |  |

*Dette dokumentet er elektronisk godkjent og ekspedert uten signatur*